
I. POGLAVLJE 


O ČISTILIŠNIM MUKAMA I O NJIHOVOJ 
STROGOSTI 

1. Ulaz duše u Čistilište - čistilišne muke 

Ostavili smo dušu pred sudom Božjim, dok nestrpljivo 
očekuje svoj sud. Pretpostavljajući da je duša osuđena na 
muke Čistilišta, istog časa kada Sudac izreče svoj sud, i 
odvedena na mjesto koje joj je određeno, da bi okajala 
svoje grijehe. Sv. Katarina Đenovska u svom predivnom 
djelu o Čistilištu, govori da duša trči bacajući se tamo 
spontano, toliko je strašan osjećaj odvratnosti prema 
njezinim grijesima koji se rađa u duši, pred neizmjernom 
čistoćom i svetošću Božjom; duša je tako željna čišćenja, 
da postaje nestrpljiva da makne sa sebe svaku prljavštinu, 
evo njezinih riječi: 

"Čim je duh čist i pročišćen ne nalazi nigdje odmora 
osim u Bogu, jer je za to stvoren; tako duša, još uvijek u 
grijehu, ne nalazi drugo mjesto, osim Pakla, jer joj je Bog 
tamo odredio njezino mjesto; stoga, kada duša odlazi iz 
tijela u smrtnom grijehu, istog časa u kojem se duh odvaja 
od tijela, duša leti prema određenom joj mjestu, a vodi je 
sama narav njezinoga grijeha. Kada duša ne bi našla po 
Božjoj Pravdi predodređeno joj mjesto, našla bi se u još 
gorem paklu; po Božjoj odredbi baca se unutra u svoje 
vlastito mjesto". 

Isto tako, što se tiče Čistilišta, duša koja se odjeljuje od 

tijela, ne nalazeći se onako čista kako je bila stvorena, te 
sagledavši u sebi prepreku koju ne može savladati nego 
samo s Čistilištem, brzo se baca tamo i to svojevoljno. 
Kada ne bi našla tu odredbu, koja joj može maknuti tu 
prepreku, istog časa našla bi se u pravom paklu, spoznavši 
da se ne može približiti (radi prepreke grijeha i nečistoće) 
svom cilju, Bogu, koji joj je tako duboko urezan u srcu da 
se prema toj čežnji Čistilište može smatrati samo jednom 
ništicom, iako je slično Paklu (pogl. 7). 

"Reći ću još više, prema onome što vidim, što se tiče 
Boga. Nebo nema vrata, već tko hoće može ući tamo: 
jer Bog je samo milosrđe, i okrenut je prema nama 
otvorenih ruku, da nas primi u svoju slavu. No vidim 
jako dobro, daje sama Božja bit čistoća (čišća no što mi to 
možemo zamisliti), tako da duša koja bi imala u sebi samo 
toliko nesavršenosti koliko je jedna mala mrvica, bacila bi 
se radije u tisuću pakala, nego se predstavila s takovom 
mrljicom pred Božjim Veličanstvom. Stoga vidjevši da je 
Čistilište mjesto gdje se čiste te mrlje grijeha, baca se 
unutra i čini joj se da tu nalazi veliko olakšanje, jer samo 
tako može otkloniti prepreku." 

Objave Svetaca potvrđuju ono što tvrdi sv. Katarina Đen- 
ovska, o spontanom padu duše u Čistilište, da bi tamo osta¬ 
la sve dok se nije posve očistila od svojih grijeha. O tome 
čitamo kod sv. Gertrude. Ona je tako voljela neku 
redovnicu iz njezinog samostana zbog kreposti koje su 
krasile njezinu dušu; umrla je vrlo mlada sa osjećajima 
velike pobožnosti; dok je sv. Gertruda preporučivala njez¬ 
inu dušu Bogu, u ekstazi, vidjela je pokojnicu pred pri- 

jestoljem Svevišnjega okruženu zlatnom aureolom i 
obučenu u prekrasnu haljinu; no u licu je izgledala žalosna 
i zamišljena, imala je spušteni pogled, kao da se sramila 
stupiti pred Lice Božje. Iznenađena, Gertruda upita 
nebeskog Zaručnika djevica za uzrok te žalosti i neopisive 
sramežljivosti, te Ga zamoli da pozove tu svoju zaručnicu, 
da mu se približi, da otvori ruke, daje primi u svoju radost. 
Tada Gospodin dade znak, toj pobožnoj redovnici, da se 
približi, smiješeći joj se s ljubavlju; no ona je bila sve više 
zbunjena i suzdržana, poslije dubokog poklona 
Božanskom Veličanstvu, udalji se. Sv. Gertruda, još više 
iznenađena, obrativši se direktno toj duši i reče joj: "Kćeri 
moja, dobra moja kćeri, zašto se plašiš i zašto se udaljuješ 
tako kad te Spasitelj poziva? Tokom čitavog svog života 
vruće si težila toj vrhunskoj radosti, sada te poziva da je 
uživaš, zašto ostaješ tako hladna i neosjetljiva? Zar ne 
vidiš da te dobri Isus čeka?" Na to duša odgovori: "O, 
majko moja, nisam još dostojna pojaviti se pred prečistim 
Jaganjcem, jer mi ostaju još neke mrlje koje sam počinila 
tokom mog zemaljskog života. Da bi se približili Suncu 
Pravde, moramo biti posve čisti, čišći od samoga svjet¬ 
la; ja još ne posjedujem tu savršenu čistoću, koju On želi 
gledati u svojim Svetima. Taman da su vrata nebeska sva 
otvorena preda mnom, te kada bi ovisilo samo o meni da 
ih pređem, ne bih se nikada usudila učiniti tako nešto, prije 
no što sam posve čista i od najmanjeg grijeha; čini mi se, 
da bi me zbor djevica, što slijedi Jaganjca, sa odvratnošću 
odbacio daleko od sebe." 

"Ma kako može biti istina ono što govoriš, odgovori 

Svetica, ako te vidim svu okruženu svjetlom i slavom?" 

"Ovo što Vi vidite, odgovori ta duša, nije ništa drugo 
nego samo sjena uzvišenih halja besmrtnosti. Vrlo se raz¬ 
likuje vidjeti Boga, i živjeti u Njemu te Ga posjedovati 
zauvijek! Da bih postigla tu milost potrebno je, da duša 
nema niti najmanje mrlje grijeha na sebi." (Kao duša 
tek krštenog djeteta, op. ur.) 

2. Dvostruka kazna - muka kao kazna i muka osjetila 

Duša sama od sebe odlazi u vatru Čistilišta, no prema sv. 
Franciski Rimskoj i mnogih drugih Svetaca, sam Anđeo 
čuvar vodi dušu do njezinog mjesta zadovoljštine. 
Službenica Božja Anna Marija Taigi, umrla je na glasu 
svetosti u Rimu polovicom dvadesetog stoljeća, vidjela je 
kako Anđeo čuvar vodi dušu nekog pobožnog svećenika u 
Čistilište. 

Izgleda, dakle da demoni nemaju više nikakve vlasti nad 
tim svetim dušama, koje su pobijedile đavolsko lukavstvo 
i njegove obmane tokom života, koje Anđeo čuvar čuva i 
brani, ta predodređena duša ide na mjesto zadovoljštine, 
gdje joj se dodjeljuje mjesto prema težini njenih grijeha. O 
Bože, kako će morati biti strašan taj čas za dušu! Čas prije, 
kad je još živjela u tijelu, odmarala se u mekanom krevetu, 
i svaki tko ju je okruživao nastojao je na sve mile načine 
olakšati joj predsmrtne muke i boli: sada, evo je tu, bačena 
u vatrene plamenove bez ikakve pomoći, bez ikakve utje¬ 
he, osim da će jednog dana doći, tko zna kada, kraj tim 
mukama. O, kada bi se često mislilo na taj strašni čas, ne 

bi zaista tako lako griješili, istrošili bi se u pokorama i 
zadovoljštinama, tako da bi se oslobodili i najmanjih 
pogrešaka. Kada bi se oni koji stoje oko kreveta pokojni¬ 
ka, blizu tog mrtvog tijela, još uvijek toplog, kada bi samo 
pomislili na ono što ta duša tog časa proživljava, smrt bi 
bila i te kako korisna i uvjerljiva propovijed za one koji 
ostaju! No duh vjere je tako mlak u našim dušama, da se 
uglavnom tješimo, da se je taj siromah bolesnik napokon 
riješio svih životnih muka, te se tako često uz taj krevet 
čuju riječi: "Blago njemu, svršio je svoju muku!" To su 
svetogrdne i poganske riječi koje bi trebali slušati tresući 
se! Svršio je svoje muke!! A što vi znate o tome?! Jeste li 
vi sigurni, da je ta duša bila tako čista, da je mogla ići 
ravno u Nebo!? O, braćo moja kršćanska, u prisustvu tog 
mrtvog tijela, kako vi kažete ne trpi više, vi mislite na dušu 
koja možda u času dok vi to govorite tako, započinje 
proživljavati pravo iskustvo trpljenja, jer sva trpljenja i 
užasi boli, pa i one najteže i najgore na ovome svijetu, jesu 
samo jedan veliki ništa u usporedbi sa trpljenjima u dru¬ 
gom životu; mislite na Čistilište gdje duša ulazi tog časa; 
zamislite samo onu izjedajuću vatru u kojoj mora ostati 
stanovati; umjesto da se tamo razbacuje sa pohvalama o 
pokojniku, što mu, ne koriste ama baš ništa, kleknite se 
pokraj onog kreveta i počnite žarko moliti molitve za 
pokoj duše; te bi molitve morali nastaviti sve do onoga 
dana ili časa, kad bi mogli biti sigurni da je ta duša, po 
vašim molitvama i dobrim djelima izbavljena iz čistilišnih 
muka, te da je postigla vječno blaženstvo. Samo tada ćete 
moći mirno živjeti i reći: "Sada ne trpi više!" 


9 



I zaista, prema onome što naučavaju Crkveni naučitelji, 
čistilišna trpljenja ne mogu se nikako usporediti sa trpljen¬ 
jima na zemlji, a kako tvrdi sv. Toma Akvinski, gdje su 
sakupljena sva naučavanja starih crkvenih Otaca, Čistil- 
išne muke su jednake onima u Paklu, isključivši trajanje tih 
muka. Poslije teologa, konzultirajući mistike, nalazimo 
kako sv. Katarina Đenovska o tome kaže slijedeće: 

"Duše u Čistilištu trpe takove muke, da to ljudski 
jezik ne može opisati, niti ikakva inteligencija može 
shvatiti, osim ako to Bog ne da duši da vidi po posebnoj 
milosti." (Rasprava o Čistilištu / pogl. 2; Možete je 
nabaviti u našem Centru.) 

"U Čistilištu, kao i u Paklu, postoji dvostruko trpljenje, 
trpljenje radi gubitka, koje se sastoji u ne kontempliranju 
Boga, te kazna osjetila. Trpljenje gubitka gledanja Boga 
je kud i kamo najteža kazna, te je to veće što je duša dublje 
živjela svoje prijateljstvo s Bogom; te duše osjećaju 
mnogo veću potrebu da se sjedine s Njim." U tom smislu 
Svetica upotrebljava slijedeći primjer usporedbe 
(Rasprava o Čistilištu , pogl. 6). 

"Kad bi u svijetu postojao samo jedan jedini kruh, koji 
bi trebao utažiti glad svih ljudskih stvorova, te da se 
svatko zasiti samo gledajući ga, a čovjek ako je zdrav, 
ima urođen instinkt gladi, pa ako se ne bi mogao razboljeti, 
niti umrijeti ne jedući taj jedini postojeći kruh; glad bi u 
tom čovjeku sve više rasla, jer se instinkt gladi ne bi sman¬ 
jivao. Znajući pak, da ga samo taj kruh može zasititi, te 
nemajući ga (kruha), ne bi ga nikako prestajala mučiti 
glad, zasigurno ostao bi u neopisivoj muci; a što bi se čov- 

jek više približavao tom kruhu, da ga samo vidi, to bi mu 
sve više rastao prirodni instinkt za kruhom; kada bi pak 
bio siguran da ga nikada neće moći dostići, imao bi u duši 
isti savršen pakao kao osuđene duše, koje nemaju više 
nikakve nade da će vidjeti kruh. Boga svoga Spasitelja. 
Tako duše u Čistilištu imajući nadu da će postići taj kruh, 
te da će se nasititi, trpe užasnu glad i trpe to više što su 
bliže tom cilju, da se zasite tog kruha, koji je Isus Krist, 
pravi Bog Spasitelj, i naša jedina ljubav." 

3. O strogosti čistilišnih muka 

Crkva o prirodi tih čistilišnih muka osjetila nije nikada 
dala neke određene izjave. Na Koncilu u Firenci na široko 
se diskutiralo i o toj temi između Grka i Latina, no da ne 
dođe do raskola jedinstva dviju Crkvi, ništa se nije 
određeno odlučilo. No kako svi teolozi naučavaju, da tu 
muku prouzrokuje vatra, kao i za prokletnike, bila bi 
nepromišljenost ne prihvatiti to mišljenje. Kako tvrde sv. 
Grgur Veliki, sv. Augustin i sv. Toma Akvinski, ta vatra je 
u suštini jednaka onoj u Paklu; razlika se sastoji samo u 
trajanju. Sada kada smo čuli teologe, priđimo objavi 
Svetaca, i siđimo dole, pustimo da nas oni vode, u te tamne 
užarene zatvore. Žalostan prizor, istina, no vrlo poučan, 
stoga moramo privući pažnju vjernika na to. Bolje je, kako 
tvrdi sv. Augustin, sići u mislima u te paklene muke, u te 
tajnovite ponore još za života, nego se izložiti opasnosti da 
siđemo dole u realnosti poslije smrti. U povijesti oca 
Stanislava Choscoa, dominikanca, čita se slijedeći 

događaj, kojeg donosim ovdje jer mi se čini pogodan da 
nam ukaže pravi strah prema mukama u Čistilištu (V. 
Brovius, I list. De Pologne, god. 1590.). 

"Jednog dana dok je taj sveti redovnik molio za pokojne, 
vidio je neku dušu koju je jednostavno uništavao vatreni 
plamen, on je tada upita, da li je ta vatra žešća od one na 
zemlji: "Ajme! - odgovori vičući jadnica - sva zemaljska 
vatra, ako se usporedi sa ovom u Čistilištu, nije ništa drugo 
već svježi lahor." 

"Kako je to moguće?" upita redovnik. Žarko želim pro¬ 
bati to, samo da mi bude na korist, da mogu bar zadovolji¬ 
ti dio muka koje me čekaju u Čistilištu." 

"Niti jedan živ čovjek, odgovori na to duša, ne bi mogao 
podnijeti niti najmanji dio te vatre, a da istodobno ne umre; 
no ipak ako se ti hoćeš uvjeriti, pruži ruku." Stanislav ne 
zbunivši se, pruži ruku, na koju je duša pokojnika pustila 
samo jednu kap znoja, ili neke tekućine koja je bila poput 
znoja; kad evo, redovnik poče užasno vikati, te pade na 
zemlju bez svijesti, tako je bila strašna bol koju je osjećao. 
Dotrčaše njegova subraća, koji mu pomogoše da se vrati k 
svijesti. Tada im on ispripovjedi strašan događaj koji je 
doživio, završivši svoju pripovijest ovim riječima: "O! 
Draga moja braćo, kada bi svaki od nas poznavao strahotu 
Božje kazne, ne bi nikada griješio; činimo pokoru tokom 
ovog života, da ne moramo to činiti na drugom svijetu, jer 
su užasne one muke; borimo se protiv naših pogrešaka i 
ispravljajmo ih, napose se čuvajmo sitnih pogrešaka, jer 
Vječni Sudac o svemu vodi računa. Svetost Božja je tako 
veličanstvena da ne podnosi u svojim izabranicima niti 

najmanju mrlju." 

Poslije toga leže u krevet, te ostade tako godinu i pol 
dana u strašnim mukama, koje mu je prouzrokovala rana 
na ruci. Prije no što je umro ponovo je upozorio sub¬ 
raću, da se sjete strogosti Božanskog suda, te umrije u 
zagrljaju Gospodnjem. Povjesničar je dodao, daje taj tako 
strašan primjer potakao sve u samostanu na revniji život, te 
su jedan drugoga bodrili da budu što revniji u službi 
Božjoj, samo da se spase od onih tako strašnih muka. 

4. Primjeri čistilišnih patnji 

Tako nešto sličnoga se dogodilo i bi. Katarini iz 
Raccinigia (V. Dominikanski dnevnik, Život blaženice, 4. 
rujna). 

Jedne večeri dok se borila u krevetu sa temperaturom, 
počne misliti na vrućinu u Čistilištu, te kao je to bilo 
uobičajeno, pala je u ekstazu; naš Gospodin odveo ju je na 
mjesto tih muka. Dok je promatrala, sa užasom te goruće 
žeravice, taj uništavajući vatreni plamen, u kojima su se 
nalazile duše, što su morale ispaštati još za svoje grijehe, 
začu jedan glas, koji joj reče: "Katarina, da bi mogla zado¬ 
biti što više i što lakše oslobođenje tih duša, iskusit ćeš za 
jedan tren u svojoj glavi njihova trpljenja." Tog časa jedna 
iskra te vatre je pogodi u lijevu stranu lica; sestre koje su 
se našle u blizini, da joj budu u pomoći, vidjele su jasno taj 
događaj, te istog časa sa užasom primijetiše, kako joj je ta 
strana lica stravično natekla; tako je ostala par dana u tom 
stanju. Blaženica je pripovijedala svojim susestrama, da 

sve boli koje je preboljela do tog časa, a bilo ih je mnogo, 
su bile ništa prema patnji koju joj je prouzrokovala ta iskra. 
I do tada uvijek se je brinula na poseban način da olakša 
muke dušama u Čistilištu, no od tada je podvostručila svoj 
žar u molitvi i askezi, da bi što više ubrzala njihovo 
oslobođenje, jer je već iz iskustva znala kako velike 
potrebe imaju te duše da se oslobode Čistilišnih muka. 

Sada ću ispričati što se dogodilo Sanciu, vrlo kreposnom 
španjolskom kralju, kako to donosi Ivan Vasquez (Kronika, 
god. 940.). 

Tog princa, vrlo revnog kršćanina, otrovao je neki njegov 
vazal. Poslije njegove smrti, žena Guda, nije prestajala 
moliti za pokoj njegove duše: dala je služiti nebrojene sv. 
Mise, a da se ne odijeli od pokojnikovog tijela, ušla je u 
samostan u Kastilji, gdje je ovaj bio pokopan. Tako jedne 
subote, dok se ona žarko molila Presvetoj Djevici za 
oslobođenje pokojnikove duše, ukaza joj se princ! Ali u 
kavom jadnom stanju! Bio je obučen u crninu, a opasivala 
su ga dva dvostruka užarena lanaca; obraćajući se Gudi, 
reče joj: "Zahvaljujem ti za molitve, što prikazuješ za mene 
i za sv. Mise, što si ih dala služiti za pokoj moje duše, 
molim te, nastavi to djelo ljubavi. Kad bi ti znala koliko 
trpim zasigurno bi učinila za mene još mnogo više, u 
revnosti da pomogneš meni, kojeg si toliko voljela za 
zemaljskog života, i kojeg nisi prestala voljeti, zasigurno 
bi još više povećala svoje pokore i žrtve. Za milost 
Božju, pomozi mi Guda, pomozi mi, jer ovi plamenovi me 
izjedaju! Pobožna kraljica započe moliti još usrdnije i još 
više; podvostručila je svoje molitve, postove, te dobra 

djela za pokoj te jadne izmučene duše. Kroz četrdeset dana 
nije prestala plakati moleći, te je tako polako gasila pla¬ 
menove vatre stoje izjedala njezinog muža; dala je bogate 
milostinje siromasima u ime pokojnika, dala je služiti sv. 
Mise, te je s tom nakanom poklonila samostanu prekrasno 
ruho. Poslije četrdeset dana, ukaza joj se kralj ponovo, no 
bio je slobodan, nisu ga vezali lanci, pokrivao ga je 
prekrasan bijeli plašt, kojeg Guda prepozna kao darovnicu 
što je dala samostanu, kada je poklonila ruho za samostan¬ 
sku crkvu, a koji je nestao, te se je mislilo da su ga ukrali 
lopovi. 

"Evo - reče kralj - zahvaljujući tebi slobodan sam i ne 
trpim više ništa; budi blagoslovljena zauvijek! Ustraj u 
svojim pobožnim vježbama, i često razmatraj o teškim 
mukama na drugom svijetu, te o radostima Neba, gdje ja 
odlazim čekajući te." Na te riječi Kraljica sva radosna, 
pruži ruke prema pokojnom mužu, no on nestade ostavivši 
joj na ruci plašt, te ga tako vrati crkvi kojoj je pripadao kao 
dar." 

Dodat ću još jedan događaj, koji sam pročitao u živo¬ 
topisu sv. Nikole iz Tolenitina; vrlo interesantan događaj, a 
radi se o temi koju sada obrađujemo. 

Jedne subote u noći dok je spavao, neka duša iz Čistiliš- 
ta zamoli ga da sutradan ujutro služi sv. Misu za nju i za 
mnoge druge duše koje trpe tu skupa s njom u Čistilištu. 
Svetac prepozna glas koji mu je govorio, ali se nikako nije 
mogao sjetiti osobe kojoj je pripadao; stoga upita tko je. 
Na to mu duša odgovori: "Ja sam tvoj pokojni brat i pri¬ 
jatelj fra Pellegrino iz Osima; radi mnogih grijeha zaslužio 

sam vječnu kaznu u Paklu, ali me je spasilo Božje 
Milosrđe; ipak nisam se mogao osloboditi kazne, i bolne 
zadovoljštine koju moram podnašati još dugo vremena; 
stoga dolazim k tebi u svoje i u ime mnogih drugih nesret¬ 
nih duša, da te zamolim da za nas sutra prikažeš sv. Misu, 
po kojoj ćemo biti oslobođene, ili će nam biti olakšane 
muke." 

"Neka ti Gospodin udijeli zasluge njegove Presvete Krvi, 
odgovori Svetac, no što se tiče mene, ne mogu ti sutra 
pomoći sa sv. Misom zadušnicom, kako me ti moliš, jer 
sam predvodnik službe Božje ovaj tjedan, a kako je sutra 
blagdan, ne mogu na oltaru za kor služiti Misu zadušnicu." 

"Daj! Dođi, dođi, bar sa mnom - reče mu na to pokojnik 
sa suzama i jecajući - molim te u Ime Božje, dođi pa vidi 
naše muke i trpljenja, pa nećeš biti tako okrutan, da mi 
odbiješ ono što te molim; znam da si predobrog srca da bi 
me ostavio u takovim mukama." Tada se učini Svecu daje 
bio prenesen u Čistilište; tu vidje jednu neizmjernu 
ravnicu, u kojoj su bezbrojne duše razne dobi i klasa, trp¬ 
jele užasne muke. Ovdje bih morao imati pero uzvišenog 
pjesnika. Pakla i Čistilišta, Alighierija, da bih mogao 
opisati neizmjerne muke što su ih trpjele te duša, ali i 
Danteova mašta je prebijedna, pred takovim spektaklom 
boli. Stoga neću niti pokušati opisivanje, samo ću reći da 
su te duše u koru, gestama i plačućim glasom molile za 
pomoć od sv. Nikole, na što fra Pelegrino reče: "Evo, kako 
vidiš takvo je stanje onih koji su me molili, da ti se obra¬ 
tim: jer si drag Gospodinu, ufamo se da ti Gospodin neće 
ništa odbiti po presvetoj Žrtvi koju ćeš prikazati, te 

smo sigurni da će nas milosrđe Božje osloboditi." 

Tada nestade viđenja, no Svetac nije mogao suzdržati 
suze, sjećajući se bolnog prizora; ostatak noći provede u 
molitvi sve do zore; čim je počelo svanjivati otrči prioru te 
mu sve ispripovjedi. Taj, pak shvativši patnje tih duša, 
oslobodi ga od presjedanja sv. liturgije, ne samo taj dan već 
čitavi tjedan, te je mogao sve to vrijeme prikazivati sv. 
Mise za pokoj tih duša. Svetac je prikazivao sv. Misu tog 
dana i čitavi tjedan posebnim žarom i revnošću; posvetio 
se dan i noć vježbama u kreposti i teškim pokorama, 
produžujući svoja bdijenja i molitve; postio je o kruhu i 
vodi, podvrgavajući svoje tijelo strogim pokorama; oko 
pasa nosio je teški lanac usko vezan oko bokova. Više puta 
tokom te pokore i molitve Sotona gaje nastojao odgovoriti 
od tih svetih vježbi, no on ostade vjeran i nepokolebiv, 
hrabro se borio, sve dok mu se poslije sedam dana nije 
ukazao ponovo fra Pellcgrino, no sada ne više u onim 
teškim bolima, već je nosio na sebi prekrasno bijelo ruho, 
te su ga okruživale mnoge druge nebeske duše, pozdravl¬ 
jajući Sveca i nazivajući ga njihovim osloboditeljem, pje¬ 
vajući kiticu Psalmiste; Spasio si nas od naših nedaća i 
rastjerao naše odvratnosti. 

Završit ću ovdje o užasima Čistilišta sa slijedećim 
događajem (Fernando iz Castilje, Pripovijest sv. 
Dominika, 2. dio knjige /., pogl. 22). 

5. Kazna za pogreške, pa i one najmanje 

U Zamori, gradu kralja Leona iz Španjolske, živio je u 
nekom samostanu dominikanaca neki dobri redovnik; bio 
je jako dobar prijatelj sa nekim redovnikom Franjevcem, 
redovnik, kako i on, vrlo svetog života. Jedan dan ostadoše 
dulje u razgovoru o duhovnim stvarnostima, te si obostra¬ 
no obećaju, da će prvi koji umre, doći onome drugome, 
ako to bude Volja Božja, da mu kaže kako je prošao na 
sudu Božjem, i kako mu je tamo na drugom svijetu. Umro 
je prvi franjevac, i vjeran svome obećanju, ukaže se jednog 
dana bratu dominikancu, dok jc pripremao blagovaonu, 
pozdravivši ga s velikom blagonaklonošću; reče mu, da se 
spasio, no da mu preostaje još mnogo trpjeti, zbog bezbroj 
malih pogrešaka, za koje se tokom života nije dovoljno 
pokajao. Zatim doda: "Ne postoji na zemlji ništa takvoga, 
da bih ti mogao dati samo usporedbu muka koje trpim. Da 
bi dominikanac bar donekle shvatio te boli, pruži svoju 
desnicu na stol blagovaone, gdje ostade trag tako jak i 
dubok, kao da su na stol stavili užareno glačalo. Lako je 
zamisliti zaprepaštenje prijatelja dominikanca, vidjevši taj 
prizor! Taj stol su zadržali u Zamori sve do kraja prošlog 
stoljeća, kada su razne političke revolucije uništile mno¬ 
gobrojne takove podsjetnice, koje su poticale na 
pobožnost, a kojima je obilovala Evropa! 

Reći će netko, tako teške kazne zasigurno su pridržane za 
velike grješnike, ili za one koji su tokom života nagomi¬ 
lali grijehe jedan na drugi, te su se obratili u času smrti, pa 
nisu imali vremena za pokoru. 

To bi bila samo bezobzirna iluzija, jer se radi o relativno 
lakim grijesima, kako smo vidjeli, a kažnjeni su takovom 
strogoćom. 1 zaista u gore citiranim primjerima, ne radi se 
o teškim grešnicima, već o pobožnim redovnicima, revnog 
i uzornog života, a koji su se morali podvrći takovim 
strašnim mukama. Isto tako želim ovdje ukazati na druge 
primjere, da nam potvrde tu istinu u svoj svojoj jasnoći. 

Tako se čita u životopisu službenice Božje Agneze od 
Isusa, redovnice dominikanke, koja podvrže svoje tijelo 
više od godinu dana teškim pokorama, uzdižući Bogu 
žarke molitve za dušu pokojnog patera njezinog ispovjed¬ 
nika. Ta joj se duša često ukazivala, moleći milost za pokoj 
svoje duše; jednog dana on joj dotače rukom rame, šest sati 
je trpjela strašnu čistilišnu vatru. Napokon poslije trinaest 
mjeseci tili tako užasnim muka i boli duša pokojnika se 
oslobodila Čistilišnih muka. Mnogi autori se osvrću na 
životopis majke Agneze, da bi ukazali na strogost i 
ozbiljnost suda Božjega, jer je pokojnik živio svetački, dok 
je bio na zemlji; bio je ispovjednik vjere, dok je bio teško 
proganjan od strane protestanata iz Neimsa; oni su mu 
oduzeli sva dobra, bacili su ga u zatvor, te su ga mučili na 
sve moguće načine raznim torturama; prije smrti podnio je 
s velikom strpljivošću tešku i dugu bolest; no ipak, uz sve 
pokore, postove, molitve, i strogoće života, milosrdne 
Agneze, uz sve sv. Mise koje je služio njegov sin, on je 
opstao više od godinu dana u tim strašnim mukama! 

No poslušajte još čudesniji primjer. Ista sestra Agncza, 
bila je priorica samostana; kada je umrla neka redovnica 
imenom Angelica. Dan poslije njezine smrti, ispovjednik 

te zajednice zapovijedi priorici, da ide na grob pokojnice, 
te da se moli tamo za nju. Ona ode, i našavši se sama tamo 
u noći, obuze je strah, možda nametnut namjerno od 
Sotone, daje udalji od tog svetog djela ljubavi. Naviknuta 
na ta njegova lukavstva, ostade čvrsta, te zamoli Boga da 
primi taj njezin strah, za oslobođenje pokojnice, 
obrazloživši da se ne nalazi tamo iz neke znatiželje, već da 
je tamo iz poslušnosti. Pokojnici je ona bila dodijeljena 
kao njezin čuvar za života, i bilo je posve normalno da se 
brine i za njezinu duše poslije smrti. Kada joj se pokojnica 
ukazala u redovničkom odijelu, sva zahvaćena vatrom. 
Bila je tako užasno plamteća, daje prioricu peklo lice; tada 
s. Angelica u svoj svojoj poniznosti zamoli za oproštenje 
prioricu, što ju je toliko puta ožalostila tokom života, zah¬ 
valivši joj za svu njezinu brigu, posebno za pažnju koju joj 
je ukazala u njezinoj posljednjoj bolesti. Majka Agneza, 
sva u neprilici, zamoli za oproštenje pokojnicu, tvrdeći u 
svojoj poniznosti, da joj nije ukazala svu potrebitu pažnju, 
koju je mogla ukazati kao poglavarica. No sestra Angelica 
nastavljala joj je zahvaljivati, te joj iskazivati tu zahval¬ 
nost, jer joj je često u životu ponavljala riječi iz Evanđelja: 
"Proklet onaj koji s mlakošću vrši djela Božja!" Tim 
riječima je poticala i ražarivala sestre, da što vjernije i 
bolje služe Bogu, te da ga ljube svim srcem; zatim nado¬ 
da: "Kada bi se moglo shvatiti kako su užasne čistilišne 
muke, svi bi pazili da ih izbjegnu." 

Svima je jako dobro poznato koliko žara i revnosti su 
imale prve sljedbenice sv. Terezije Avilske, te izabrane 
duše što su joj se pridružile za obnovu KARMELA. Uz svu 

njihovu svetost, i herojske pokore, skoro svaka od njih 
morala je proći Čistilište. O tome govori sama sv. Terezija 
(Životopis sv. Terezi je, uređen od same Svetice, pogl. 30). 
"Neka redovnica iz tog samostana, velika Božja službeni¬ 
ca, bila je umrla prije dva dana; na koru sc molio za nju 
brevijar za pokojnike, i dok je jedna sestra čitala čitanje a 
ja sam stajala na nogama da izrecitiram otpjevni psalam, u 
pola čitanja vidjeh dušu pokojnice kako izlazi iz zemaljske 
dubine i uzlazi u Nebo." 

"U istom samostanu umrla je neka sestra u osamnaestoj 
ili dvadesetoj godini života; bila je pravi uzor revnosti i 
kreposti; njezin život je bio jedan slijed trpljenja i boli, 
koje je ona podnosila sa zadivljujućom strpljivošću. 
Nisam uopće sumnjala da će ići ravno u Nebo, te daje neće 
dotaći plamen Čistilišta; no ipak četiri sata iza njezine 
smrti, molila sam brevijar, kada spazili njezinu dušu kako 
izlazi iz zemaljske dubine te uzlazi u Nebo." 

Primijetiti će netko od čitatelja, da je to bilo samo vrlo 
lagano Čistilište, te da su se te dvije duše spasile vrlo jefti¬ 
no; no ako dobro promotrimo svetost života tih prvih 
karmelićanki, a s dinge strane užase muka u Čistilištu, 
strahovat ćemo pred tom strogošću suda Božjeg. Ajme! 
Kada bi bili osuđeni umrijeti u vatri, a znali bi da ovisi o 
tiraninu, da nam spasi život samo na par sati, kakav bi mu 
strašan krik uzdigli i kakav bi nas očaj obuzeo?! Sto je žar 
vatre tu na zemlji u usporedbi sa onom na drugom životu. 
Ova tu izgleda kao jedan svježi dašak, govori objava P. 
Stanislava Choscoja, o kojem sam već prije govorio. 
Inzistiram na tom, jer je strogost Božje Pravde, koja ne 

štedi niti najsvetije duše, dobro došla da prizdravi nas 
jadne grješnike, što si zbog naših neprestano ponovl¬ 
jenih grijeha pripremamo strašno Čistilište. Stoga prije 
nego što zaključim želim citirati još dva ili tri važna 
događaja a koji su baš u kontekstu tog argumenta. Slijedeći 
primjer je uzet iz života bi. Stefanine Qinzane. 

Neka redovnica dominikanka, zvala se Paola; umrla je u 
Mantovi, poslije života istrošenog u herojskim vježbama 
u kreposti. Odnijeli su njezino mrtvo tijelo u crkvu u sre¬ 
dini kora, kako je to bio običaj, dok se god nije izmolio 
potpuni oprost nad tijelom pokojnika. BI. Stefanina je bila 
vezana dubokim prijateljstvom sa pokojnicom, pokleknu- 
vši pokraj lijesa, poče moliti Boga za tu dušu, sa svim 
žarom svoga srca, oplakujući prijateljicu. Tada najednom 
padne križ kojeg je pokojnica držala u rukama, pruži lije¬ 
vu ruku, te s njom uze desnu ruku svoje prijateljice, stisne 
je tolikom snagom da se nikako nije mogla osloboditi. Više 
od jednog sata te su ruke (pokojnice i moliteljice) ostale 
vezane tim stiskom; kroz to vrijeme bi. Stefanina čula je u 
svom srcu neartikulirani glas koji joj je govorio: "Pomozite 
mi, sestro moja, pomozite mi u tim tako strašnim mukama 
koje me muče. O! Kad bi vidjeli bijes naših nevidljivih 
neprijatelja u času smrti. Suca, koji traži našu ljubav, te 
ispituje sva naša i najneznatnija djela, ili se pak mora dati 
zadovoljština, prije no što se postigne vječna nagrada! 
Kada hi samo znali kako se mora biti čist, da bi se 
postigla vječna kruna! Molite mnogo za mene, draga ses¬ 
tro; budite meni jadnici zagovornicom pred Pravdom 
Božjom u mojim pogreškama; molite, molite, i činite 

pokoru za mene koja si ne mogu više sama pomoći!" Sva 
je zajednica ostala zapanjena nad tim događajem, iako 
nitko nije čuo jauke pokojnice; napokon je intervenirala 
poglavarica, koja je u ime svete poslušnosti zapovjedila 
pokojnoj s. Paoli da pusti ruku s. Stcfanine. Pokojnica je 
odmah poslušala, te njezina mrtva ruka pade na lijes. Zapis 
Blaženice nastavlja, da je ostala vjerna obećanju, da će 
moliti za prijateljicu, te se podvrže svim mogućim pokora¬ 
ma i djelima zadovoljštine, sve dok joj druga objava ne 
objavi, da se s. Paola napokon oslobodila muka, te da je 
postigla vječnu slavu. 

Htio bih da taj primjer dotakne pobožne duše, da se oko¬ 
riste i očiste, jer te male nesavršenosti, male svakod¬ 
nevne pogreške, za koje se tako često optužuju, na sve¬ 
toj Ispovijedi, no skoro svaki puta, bez pravog dubokog 
pokajanja, morat će za njih u drugom životu dati teške 
zadovoljštine. Slijedeći će primjer potvrditi istinitost 
ovoga što sam rekao. (Životopis Cornelije Lampognene iz 
Ipp. Portusa.pogl. 18). 

Cornelija Lampognana bila je plemkinja; živjela je u 
Milanu slijedeći uzor sv. Franciske Rimske u svemu, dje- 
vičanstvu, braku, u udovništvu. Bila je usko povezana pri¬ 
jateljstvom s jednom redovnicom Trećeg reda sv. 
Dominika. Jednog dana dok su se tako razgovarale o dru¬ 
gom životu, obećale su jedna drugoj, da ako se tako svidi 
Bogu, da će prva koja umre ukazati se onoj drugoj. Poslije 
pet godina Cornelija pređe u drugi život, i nakon tri dana 
ukaže se svojoj prijateljici, dok je ova molila u svojoj ćeli¬ 
ji pred križem. Iznenađena tim viđenjem redovnica 

uzvikne: "O, Cornelija, Cornelija moja, kako sam sretna 
što te vidim! Dakle, gdje se nalaziš?! Sigurno si u krilu 
Božjem, kojeg si s toliko ljubavi služila za vrijeme tvoga 
zemaljskog života!" 

"Ajme! - odgovori ova - ne! Vidiš kako su različiti sudovi 
Božji od onih ljudskih! Ja se nalazim u mjestu muka, i još 
ću neko vrijeme morati ostati ovdje, da zadovoljim za 
pogreške moga života, a mogla sam biti vjernija i revnija!" 
Uzevši je zatim za ruku doda: "Dođi sa mnom, pokazat ću 
ti predivnc stvari." Pođoše tako, stigoše na široku livadu 
punu prekrasnih loza; na svakom listu bila su urezana 
slova. "Čitaj!" - reče Cornelija prijateljici. Sestra se sagne, 
te na svoje veliko iznenađenje poče čitati svoje pogreške i 
svakodnevne nesavršenosti, te upita zaprepaštena što to 
znači. "Ništa neobično, draga moja sestro, odgovori poko¬ 
jnica: nisi li često puta čitala one riječi što ih je izgovorio 
naš Gospodin na Zadnjoj večeri: Ja sam trs a vi ste loze? 
Svako naše djelo dobro ili zlo je jedan list u tom mističnom 
vinogradu: da bi ušla u Nebo potrebno je da listovi zlih 
djela nestanu uništeni vatrom: no utješi se sestro moja, jer 
gledajući malo pobliže, vidjet ćeš da ti ostaje malo toga što 
trebaš uništiti, jer si ostala vjerna svojim djevičanskim 
obećanjima, te si služila revno našeg dobrog Učitelja. 
Istina je, ima još mnogo tvojih pogrešaka, ma ne toliko kao 
mojih, jer sam tokom zemaljskog života prolazila kroz 
razne stadije; hoću te uvjeriti u to!" Pošavši par koraka 
naprijed, našle su se opet ne nekom mjestu punom trsova 
isprepletenih i izvijenih, poput zmija, sa svih strana, tako 
da su listovi pokrivali tlo; požurivši se sestra da pročita Što 

piše na tim listovima, pokojnica poviče: "Stani, reče joj, 
moj dobri Gospodin ne dozvoljava, da ti već od sada saz¬ 
naš sve moje pogreške i uvrede koje sam počinila, hoće me 
poštedjeti od te sramote. Pročitaj samo ono što ćeš vidjeti 
na onim listovima koji ti se nalaze blizu!" Tada ova baci 
pogled na one koji su joj bili blizu, vidje tada sve pogreške 
koje je pokojnica počinila na svetom mjestu, nepoštivanja, 
rastresenosti, te nepotrebne razgovore koje je vodila u 
crkvi. Tada redovnica uzvikne: "O, Isuse moj, što moram 
učiniti da bih zadovoljila za te grijehe? Kako to da poslije 
tolikih čestih tvojih ispovijedi i pričesti, te poslije tolikih 
oprosta koje si primila, ostaje ti još toliko toga za ispaš¬ 
tati?" 

"Točno je to što govoriš, o draga sestro, no moraš znati da 
zbog moje mlakosti, te zbog loše navike koju sam imala, 
nisam zadobila onaj plod od sv. Pričesti i Ispovijedi koji 
sam mogla postići, a što se tiče oprosta, postigla sam ih 
jako malo, tri ili četiri u svemu, radi moje uobičajene ras¬ 
tresenosti, te zbog pomanjkanja revnosti, stoga sada 
moram vršiti pokoru koju nisam vršila, kada bi mi to bilo 
puno lakše." 

Jedan drugi događaj vrlo sličan čita se u životopisu 
službenice Božje Katerine Paluzzi. Ta svetica, 
utemeljiteljica jednog samostana sestara dominikanki, u 
biskupiji Nepi u Papinskoj državi, uspostavila je pri¬ 
jateljstvo sa jednom redovnicom po imenu Bernardina, 
vrlo kreposnog života, jedna drugu su poticale u ljubavi 
prema Bogu; ne htijući da se njihovo prijateljstvo prekine 
po smrti, obećaše si da će se nastaviti voljeti i pomagati i 

nakon ovog života, te da će prva koja bude umrla ukazati 
se onoj drugoj, da bi je obavijestila o tome kako joj je, te 
da joj objavi o misteriju poslije - grobnog života. Poslije 
teške bolesti prva bi pozvana pred Gospodina Boga 
Bernardina; tokom bolesti više puta je ponovila svoje 
obećanje. No prošli su tjedni, pa i mjeseci, a da se ništa nije 
dogodilo. Katarina je umnožila svoje molitve, te je noću 
molila našeg Gospodina, da ima milosrđa s njezinom 
družicom. Poslije godinu dana, na dan Bernardinine smrti, 
dok je Katarina bila sva udubljena u molitvu, vidje neki 
bunar, a iz bunara je izlazio dim i plamen, a iza toga ukaže 
se neka osoba sva okružena tamom; pomalo je svijetlo 
osvijetlilo osobu, te ona prepozna svoju prijateljicu 
Bernardinu. Katarina potrči prema njoj, te je upita kako je 
i zašto je tako dugo čekala da joj se javi, od kuda dolazi, te 
što znači taj plamen, bunar, i je li završila svoje čistilište 
tek tog dana. Pokojnica dogovori: "Da, godinu dana iza 
moje smrti još uvijek ispaštam za svoje grijehe, a sada će 
me uvesti u nebeski Jeruzalem. Što se tebe tiče, nastavi u 
svojim pobožnim vježbama i znaj da te Bog ljubi i da ima 
s tobom velike planove." 

6. Potreba da se moli za duše, pa i one koje su umrle 
na glasu svetosti 

Jedan drugi događaj još čudesniji i da nije utemeljen na 
autoritetu mudrog kardinala Giacoma di Vitrya, ne bih se 
usudio iznijeti ga ovdje; taj događaj nam pokazuje kako 
ponekad puta nekim dušama i najposebniji darovi u 

životu i u času smrti nisu pomogli da sc spase muka Čis- 
tilišta. (Životopis službenice Božje Marije d'Oignies, u 
Suriju, knjiga II, pogl. 3, na 23 lipnja). 

Godine 1208. živjela je u selu u provinciji Liegia u Belgiji 
neka sveta udovica koju je jako voljela Marija d'Oignies. 
Udovica se razboli te pade u krevet bolesna na smrt. 
Službenica Božja, Marija ode da joj pomaže i daje hrabri. 
Ušavši u sobu ugleda Majku Božju kako sjedi kod 
bolesničinog kreveta, te ju je najnježnije posluživala, tako 
je pazila na nju, da joj je rashlađivala zrak sa jednom lep¬ 
ezom oko čela koje je gorilo jakom vrućicom. Nakon par 
sati, demoni što su stajali pred vratima naoružani svojim 
konopcima, kako bi svezali tu odabranu dušu otjera sam sv. 
Petar, baš u času kada je umiruća ispuštala dušu u poljupcu 
sa Gospodinom. Poslije smrti nastavljaju se čudesni 
događaji. Kod sprovoda sestra Marija vidjela je Presvetu 
Gospu u pratnji mnoštva djevica podijeljene u dva kora, 
kako pjevaju brevijar za pokojnike, kod mrtvog tijela 
pokojnice; vidjela je i samog Gospodina, koji je predsjedao 
tu ceremoniju u službi svećenika. Dakle, tko bi sumnjao, 
da jedna tako posebno odabrana duša nije otišla ravno u 
Nebo? No sudovi Božje Providnosti se i te kako razlikuju 
od naših sudova! Poslije tako slavnog pokopa, službenica 
Božja sc je povukla u oratorij da zahvali Gospodinu, za 
tako velike milosti koje je pokojnici udijelio. No dok je 
bila u ekstazi, vidjela je dušu pokojnice kako je vode u Čis¬ 
ti! ište, te bijaše osuđena na teške muke, da bi se očistila od 
nekih nesavršenosti. Uplašena tim viđenjem, pobrine se da 
javi pokojničinim kćerima, vrlo kreposnim djevicama; sve 

tri se združe da bi zadovoljile Božju Pravdu, sa žarkim 
molitvama, milostinjama, postovima, mrtvenjima. 
Napokon poslije mnogo vremena, duša pokojnice ponovo 
se ukaza sestri Mariji, rekavši joj, daje napokon oslobođe¬ 
na svih muka, te da ide uživati vječno blaženstvo. Poslije 
tog primjera, tko se neće tresti od straha pred vlastitom 
sudbinom?... 

Bilo bi zaista glupo razmišljanje, da se ne moli za nekog 
pokojnika, jer je živio svetim životom, te umro kao svetac. 
Kako će se mnoge duše kajati u Čistilištu zbog tih sudova 
previše blagih, što se tiče vječnoga Suda! Mi smo vidjeli, 
kako je sv. Augustin posve drugih nazora što se tiče stro¬ 
gosti Božjega suda, jer je i poslije dvadeset godina poslije 
smrti svoje majke; preklinjao i molio čak i svoje čitatelje 
da se mole za pokoj duše njegove majke Monike. Što se 
tiče te lakoumnosti u sudu o svetosti duša pokojnika, 
donijet ću tu jedan primjer, koji sam izvadio iz Kronika 
Male Braće. ( III Dio, IV knjiga, pogl. 7). 

U samostanu Male Braće u Parizu, umro je neki sveti 
redovnik, koji je zbog svoje velike pobožnosti dobio nadi¬ 
mak Anđeliko. Neki njegov subrat, doktor teologije, vrlo 
kreposna života, propustio je služenje triju sv. Misa, koje 
su se uvijek služile, kada bi umro koji subrat fratar; činilo 
mu se skoro da vrijeđa Milosrđe i Pravdu Božju, ako se 
moli za spas jedne tako svete duše; po njegovom sudu 
morao se već naći u najvećim visinama nebeskim. 

Nakon par dana dok je on molio u vrtu i razmatrao, te bio 
sav obuzet molitvom, ukaza mu se pokojnik u vatri gov¬ 
oreći mu plačućim glasom: "Dragi učitelju molim Vas 

pomozite mi, imajte smilovanja sa mnom." 

"Kakvu vam jadnu i siromašnu pomoć mogu pružiti o 
sveta dušo?!" - upita redovnik. 

"Ajme! Ajme! Ja se još uvijek nalazim u vatri Čistilišta, 
čekajući tri Mise, koje ste Vi morali dati služiti. Da ste 
održali Vaš zadatak, što naše konstitucije propisuju, sada 
bih već bio u nebeskom Jeruzalemu!" Jer je redovnik, za 
ispriku ukazao, na sveti život koji je provodio pokojnik, 
kao i molitve, i pokore, te točnost u vršenju pravila, te još 
mnogo drugih divnih kreposti, pokojnik usklikne: "Ajme! 
Ajme! Nitko ne vjeruje, nitko ne shvaća kakav je sud 
kojim Bog sudi svoja stvorenja. Njegova neizmjerna 
čistoća otkriva pogreške i u našim najsvetijim djelima. 
Ako su i sama nebesa podložna nesavršenosti u njegovim 
očima, koja su sama čistoća, kako bi se mogao čovjek, 
bijedno stvorenje, pokazati pred njim posve čist? Pravedno 
je da Mu se dade račun do zadnjega novčića. Da ste sa 
svim znanjem koje posjedujete samo malo bolje shvatili 
beskrajnu svetost Božju, ne bi moju svetost prosudili 
takovom strogošću!" To rekavši nestane. Dobar redovnik 
Se požuri da odsluži tri sv. Mise, kada mu se trećeg dana 
ukaza ona blažena duša, da mu zahvali i javi da je gotovo 
čišćenje i da odlazi u Nebo, da primi nagradu za svoje kre¬ 
posti. 

Po svemu tome moramo zaključiti da se, nažalost, ne 
misli na strogost kazne u Čistilištu, te na beskrajnu svetost 
Onoga, koji ne podnosi niti najmanju mrlju u Svecima svo¬ 
jim. Kada bi se malo više razmišljalo o toj istini, sa mnogo 
više pažnje bi se pazilo na lake grijehe, na koje se malo 

obaziremo; molilo bi se sa više žara i revnosti za one 
jadne duše, koje za života možemo tako lako pomoći. 


II. POGLAVLJE 

O ČISTILIŠNIM MUKAMA ODREĐENE 
ZA SVAKI POJEDINI GRIJEH 

/. Pogled na Čistilište po sv. M. Magdaleni de' Pazzi 

Ako od općenitih osvrta o težini muka u Čistilištu na koje 
smo do sada ukazali, pređemo na muke, koje su određene 
za svaki pojedini grijeh najbolji će nam vodič biti objave 
svete Marije Magdalene de' Pazzi, koja je među svim kan- 
oniziranim svecima od strane Crkve, poslije svete 
Franciske Rimske ostavila najveći broj vrlo detaljnih 
zapisa, i ako se može tako reći daje i najtočniju topografi¬ 
ju Čistilišta. Jedne večeri, dok se sa nekoliko sestara šeta- 
la po samostanskom vrtu, najednom je pala u ekstazu, te su 
je čuli vikati više puta: "Dobro, pretrčat ću krug, dobro, 
pretrčat ću krug!" S tim riječima je htjela zadovoljiti zaht¬ 
jevu njezinog Anđela čuvara koji ju je pozvao da pohodi 
Čistilište. Tako su je vidjele njezine sestre, sa strahom i 
divljenjem, kako počinje taj strašan put, a o kojem je ona 
prekrasno zapisala, pošto je izašla iz ekstaze. Kroz dva sata 
bez prestanka, vidjeli su je kako je išla unaokolo oko 
samostanskog vrta, zaustavljajući se samo, najvjerojatnije, 
kada joj je Anđeo čuvar nešto pokazivao, dok je ona kvrči- 

la ruke od boli u supatnji i postajala blijeda u licu. 

Tako se kretala dalje pognuta prema zemlji, kao da je pri¬ 
tišće teški teret k zemlji, dok je u licu pokazivala strašne 
znakove straha i užasa. Sestre su je slijedile, upijajući s 
pobožnom žeđi svaki njezin vapaj straha i samilosti, koji bi 
joj znali pobjeći ponekad iz usta. Ponekad se čulo kako 
viče: "O, kakve muke! Milosrđe, Bože moj, milosrđe! 
Presveta Krvi moga Spasitelja siđi na ove duše, oslobodi ih 
od njihovih muka! Jadne duše koliko samo trpite! A ipak 
vas vidim sretne i zadovoljne u tim strašnim mukama! A 
ima i onih koje trpe još više!" Jedan puta je uzviknula: 
"Kako bih voljela da ne promatram iz bliza te jadne duše 
tako izmučene!" Ipak je morala poslušati i sići isto tako u 
druge provalije. No nakon što je zakoračila par koraka, 
najednom seje zaustavila, sva uplašena i drhteći derući se 
uzviknu: "Kako! Svećenici i redovnici u tom užasnom 
mjestu! Ah! Moj Bože, moj Bože, vidim ih kako užasno 
trpe!" Užas i podrhtavanje treslo je njezino tijelo; po koji¬ 
ma se mogla samo zaključiti snaga jakosti te muke, koje 
je onoga časa promatrala, izašavši iz zatvora svećenika, 
prešla je mjesta koja su manje strašna, te ode tamo gdje su 
jednostavne duše, djece i onih čiji grijesi nisu tako teško 
kažnjeni, jer su bili počinjeni u neznanju. Tamo nije bilo 
ništa drugog, već samo led i vatra, te su duše prolazile sada 
iz jednog stanja u drugo. Tamo je svetica prepoznala dušu 
svoga brata, koji je umro prije kratkog vremena, te su je 
čuli kako viče: "Jadna duša moga brata, kako trpiš! A ipak 
se tješiš; sva goriš, a ipak si zadovoljna, jer znaš da su te 
muke put prema sreći!" 

2. Muke su određene već prema počinjenim grijesima 

Pošto je prešla par koraka, dala je na znanje da promatra 
duše koje su puno nesretnije, te poviče: "Ajme! Kako je 
strašno ovo mjesto! Kako vrvi odvratnim demonima i 
užasnim trpljenjima! Tko su, moj Bože, ti nesretni patnici? 
Ajme! Kako ih vidim probodene vrhovima najoštrijih 
igala; skoro su razderane!" Tada joj bi odgovoreno, da su 
to one duše, koje su u životu nastojale samo da se drugi¬ 
ma sviđaju, te su znale biti dvolične. Prolazeći dalje, vid¬ 
jela je jednu hordu koju je nešto guralo prema nekom m jes¬ 
tu, a izgledala je kao pritisnuta nekom prešom; shvatila je 
prema objavi da se nalazi među dušama nestrpljivaca i 
neposlušnih. Dok ih je tako promatrala gestikulirala je, 
sada saginjući glavu sve do zemlje, pa ukočivši užasnuti 
pogled u jednu točku, ili je uzdisala iskazujući na taj način 
duboko suosjećanje. 

Malo kasnije činilo se da je postala još više žalosna, te 
poviče od straha: ulazila je tada u zatvor Iažljivaca. 
Poslije no što je dobro i točno pogledala, reče jakim 
glasom, da se iažljivci i prevaranti nalaze najbliže 
Paklu, te da su njihove muke užasne; da im se u usta 
lijeva topljeno olovo, dok su oni uronjeni u jezero od leda, 
tako da istovremeno i gore i smrzavaju se. 

Stigavši do zatvora gdje su oni koji su sagriješili zbog 
velike slabosti, poviče: "Ajme! Ja sam mislila da ste vi 
duše koje ste sagriješile iz neznanja, ali sam se prevari¬ 
la, jer vas vidim kako gorite u mnogo žešćoj vatri." Tamo 
malo dalje prepozna škrce, što se tope kao olovo u visokoj 

peći. Zatim prođe pokraj dužnika Božanskoj pravdi, 
radi grijeha bludnosti; ti su im grijesi oprošteni, ali nisu 
dosta zadovoljili za te grijehe za vrijeme zemaljskog 
života. Njihov zatvor je bio tako prljav i smrdl jiv, da samo 
vidjevši ga iz daleka zatvaralo ti se srce. Svetica je prošla 
dalje bez riječi, ali na kraju njezinog strašnog hodočašća 
čulo se kako je viknula: "Naučite me Gospodine Isuse, 
kakva je bila Vaša uzvišena nakana, kad ste mi pokazali 
sve te užasne muke. Možda da zadovoljite mojoj vrućoj 
želji da saznam gdje se nalazi duša moga pokojnoga brata, 
ili da me potaknete da se molim sa više žara za duše koje 
podnose Čistilišne muke, jer se do sada nisam dovoljno 
molila? Ne, sada shvaćam, što ste Vi htjeli; na taj način 
ste htjeli da bolje shvatim kakova i kolika je Vaša bez¬ 
grešna čistoća u Vama!" 

Iz zatvora bestidnika pošla je onaj ambicioznih i oholih, 
koji užasno trpe u dubokim teškim tminama: "Jadni - 
reče - oni koji su se htjeli uzdići iznad drugih, sada su 
osuđeni živjeti u potpunoj tmini!" Zatim je vidjela nezah- 
valnike prema Bogu, tvrdog srca, i koji nisu znali nika¬ 
da što to znači ljubiti svoga Stvoritelja, Otkupitelja i Oca; 
te duše žive utopljene u jezeru od tekućeg olova; kaju se, 
jer su ostale besplodne, po njihovoj nezahvalnosti, za sve 
izvore milosti. Na kraju u zadnjem zatvoru vidjela je duše, 
koje tokom života nisu bile posebice sklone niti jednoj 
grešnoj navici; no sudjelovale su u svim grješnim prigo¬ 
dama sa malim prekršajima; primijetila je da moraju za 
svaki grijeh posebno pretrpjeti kaznu, u manjim količina¬ 
ma. 


33 



Poslije dva sata tako teškog i mučnog hodočašća Svetica 
se vratila iz ekstaze, ali tako slaba i moralno utučena, daje 
ta utučenost trajala više dana, i trebalo je vremena da se 
oporavi od sjećanja tog strašnog prizora, koji je vidjela 
vlastitim očima. Sve te detalje i još neke druge, koje sam 
radi prostora propustio, nalaze se u životopisu s. Marije 
Magdalene de Pazzi, a napisao gaje isusovac p. Cepari Dl. 

3. O simboličkim kaznama 

Uostalom nalazimo iste sitne pojedinosti, u zapisima svih 
svetih duša, koje su imale posebni dodir sa Čistilištem. 
Tako životopis svete Marije Franciske od Sakramenta 
posebno je poučan glede ove teme. Ona je imala tako 
prisan odnos sa dušama u Čistilištu, da su ove više puta 
dolazile u mnoštvu u njezinu ćeliju, čekajući ponizno, 
svaka na svoj red, da bi pobožna redovnica molila za njih; 
a da bi je potakli na veću samilost prema njima, dolazile su 
sa predmetima po kojima su griješili, a koji su sada bili 
sredstvo njihove muke i trpljenja. Biskupi, na primjer, 
dolazili su sa mitrom svom u vatri na glavi; u ruci su imali 
užareni pastoral sa plaštem u plamenu; optuživali su se da 
su kažnjeni na taj način, jer su ambiciozno željeli biskup¬ 
sku čast, i jer nisu izvršili mnoge dužnosti vezane uz to 
imenovanje. Svećenici su se ukazivali sa svećeničkim 
liturgijskim odijelom u plamenu, sa štolom koja je postala 
užareni lanac, sa rukama prekrivenim i pojedenim od 
odvratnih čireva; ispovijedali su joj da su kažnjeni na taj 
način, jer nisu savjesno slavili Božja otajstva. Jednog 

dana vidjela je nekog redovnika prekrivenog sa skupocjen¬ 
im nakitom, sa škrinjama, sa mekanim stolicama, sa slika¬ 
ma, sve je to bilo u plamenu; to je sačinjavalo njegovo čis- 
tilištc, jer dok je živio skupljao je s užitkom sve te stvari 
u svojoj ćeliji, iako je položio zavjet siromaštva. Neki 
odvjetnik joj se ukazao sav izranjen sa odličjima i svim 
svojim profesionalnim instrumentima oko njega; bilo je tu 
pero, papir, tinta kojima se služio za nezakonita odobrenja; 
bila je tu i torba sa plodom njegove nepoštene zarade; 
svaka od tih stvari bila je užarena, te je jadnik bio sav 
ispečen i strašno je gorio. Tako, po Božjem prepuštenju, 
ono što nam je u svijetu služilo da griješimo, sada u 
drugom životu postaje nam trpljenje za zadovoljštinu. 

Objave istog tipa nalazimo u procesu kanonizacije sv. 
Bernarda iz Siene (Bollandisti. Vita s. Bernardini Senensi, 
20, maji supplementa). 

Neki dečko je umro u jedanaestoj godini života; dok je 
trajao pokop, po molitvama sv. Bernardina, stresao se kao 
iz nekog dubokog sna, te je počeo pričati sve što je vidio 
na drugom životu; nakon što je ispripovjedio sa zastrašu¬ 
jućom preciznošću sve muke i trpljenja prokletnika u 
Paklu, kao i neizmjerne radosti blaženika na Nebu, poče 
govoriti o Čistilištu; dok je govorio o raznim mukama pre¬ 
dodređene za svaki grijeh, opisao je s istom preciznošću 
sve užasne muke, koje smo opisali u prethodnim poglavlji¬ 
ma, te stoga ne želim ponavljati sve od početka, jer se sve 
može čitati u originalu kod Bollandistija. 

Po koji puta se dešava, da se kazna za neki grijeh, ne 
zadovoljava s instrumentima koja su služila tom grijehu, 

već se zadovoljština daje sa simboličnom kaznom, koja 
dušu na jedan bolni način podsjeća na taj grijeh. "Neki 
bogati kavalir je htio oženiti neku plemenitu rimsku dje¬ 
vicu, koja je, slijedeći savjete p. Zucchia Dl, njenog ispov¬ 
jednika, posvetila svoj život Bogu zavjetom čistoće. Onaj 
kavalir usudio se je čak napastovati je u mjestu gdje je 
odredila provesti svoj posvećeni život i svoje posvećeno 
djevičanstvo. Jednog dana p. Zucchi susrevši ga u jednoj 
ulici Rima, strogo ga prekori radi njegovog nedostojnog 
ponašanja, zaprijetivši mu sa svim mogućim Božjim kaz¬ 
nama, ali uzalud. Petnaest dana poslije kavalir umre; posli¬ 
je nekog vremena djevojka osjeti kako je netko povlači za 
odjeću, te ču glas koji joj govoraše: "Dođite u parlatorij!" 
Ona ode, te vidje tamo čovjeka kako se šeće; ona ga upita 
sva preplašena tko je i što je došao u taj sat tražiti ovdje, te 
što hoće od nje. Onaj ne odgovorivši ništa okrene se prema 
njoj, te se zaustavi ped njom, i ona ga mogne prepoznati; 
bio je to kavalir zaljubljenik, koji otvori plašt što ga je 
pokrivao, te joj dade vidjeti željezne lance oko vrata, te one 
druge obješene o lancu oko vrata; drugi su mu pak lanci 
stiskali pulseve na rukama, a treći noge ispod koljena; dos¬ 
tojna kazna za onoga koji je htio svezati lancima 
ljudske ljubavi Isusovu zaručnicu. Zatim reče stravičnim 
glasom: "Molite za mene!" i nestade. (Životopis p. Nikole 
Zucchia, knjiga 1, pogl. 9). 

Isto tako bila je simbolična kazna koju je Bog odredio za 
irskoga kralja. "Dok je jednog dana S. Corprćo, biskup tog 
naroda molio Božanski časoslov, vidje pred sobom najed¬ 
nom jednu strašnu prikazu, vrlo blijedu u licu, sa pla- 

menom ogrlicom oko vrata, prekrivenu sa jadnim prljavim 
i poderanim plaštem; plašt mu je jedva pokrivao pola tijela. 
Svetac ga upita tko jc, ovaj odgovori: "Ja Sam Malahija, 
bio sam kralj Irske; u mojoj tako visokoj službi mogao sam 
učiniti mnoga dobra djela, dok sam živio, kao i omnoga 
kreposna djela, no jer ih nisam izvršio, sada sam stravično 
kažnjen. Ja nisam htio, o jao meni, poslušati moga ispov¬ 
jednika, koji me je poticao na pokoru, a da ga što lakše 
podvrgnem mojim prohtjevima, ponudio sam mu jedan 
dragocjeni zlatni prsten; za kaznu za to, sada me vidiš sa 
tom ogrlicom koja me pali na užasan način; isti moj ispov¬ 
jednik ne bi mi mogao pomoći, jer je i on bačen tu dolje, 
radi njegove obzirnosti prema meni; nosi ogrlicu sličnu 
mojoj, ali još više plamteću i mučniju." Pošto gaje biskup 
upitao, što znači onaj prljavi i poderani plašt što nosi, 
odgovori: "I to je jedna posebna kazna, za jedan grijeh što 
sam počinio; poslije no što sam dao takav plašt prljav i 
poderan jednom siromahu, koji je bio skoro gol, a molio 
me za milostinju jedno odijelo, za nesavršeni čin ljubavi 
koji sam učinio trpim ovu kaznu." U kronici piše, da 
Corprćo odmah započe moliti sa čitavim kaptolom, te 
nakon šest mjeseci molitve, pokojnom kralju bi olakšana 
kazna, a nakon nekog vremena bi posve oslobođen, samo 
njegov ispovjednik. 

4. O posebnim kaznama za pojedine grijehe 

No uđimo dublje u pojedinosti mnogih trpljenja, i ne 
samo to, reći ću ovako, nezadovoljni s općenitim pogle- 

dom na panoramu Čistilišnih muka, proučavamo u objava¬ 
ma svetaca posebne muke koje je Božja Pravda dodijelila 
za one grijehe, koja se Veličanstvu Božjem najviše gade. 
Između ostalih Bog kažnjava posebnom strogoćom tašt¬ 
inu. Citirat ću ovdje primjere kojima bih htio da ozdrave 
mnogu lakoumnu mladež, koja troši vrijeme u ukraša¬ 
vanju i uređivanju, da bi se svidjeli u ovom životu, dok 
si nagomilavaju strašne muke na drugome svijetu. Prvi 
primjer je od sv. Brigite (knj. VI, pogl. 52); Svetica u jed¬ 
noj od svojih ekstaza, u kojima je upoznala Čistilište, 
primijetila je između ostalih neku djevojku visokog plem¬ 
stva, koja joj je ukazala koliko trpi da zadovolji radi svojih 
grijeha taštine. Njezinu glavu koju je za života posebno 
pazila i njegovala, sada je izjedao najvruči plamen iznutra 
i izvana, ramena i ruke, koje je voljela nositi otkrivene, bile 
su stisnute užarenim željeznim lancima; noge tako lake u 
plesu, sada su omatale i izjedale zmije, te su ih ogadivale 
sa svojim ogavnim izlučivanjima; svi dijelovi tijela koje je 
za života običavala ukrašavati nakitom, sa perlama, cvi¬ 
jećem, sada su bili izloženi strašnim mukama. I hodala je 
vičući: "Majko moja, majko moja, koliko si sagriješila 
prema meni! Tvoja prevelika popustljivost, gora je od naj¬ 
gore mržnje, kojom si me mogla mrziti! Ti si učinila da 
padnem u tako strašne muke! Ti si me vodila na slavlja, na 
plesove, na priredbe, na sve svjetovne sastanke, a koji su 
samo propast za dušu, a radi kojih sada tako bijedno trpim; 
iako si me pokoji puta upućivala da se molim te na djela 
kreposti, to je skoro sve izgubljeno radi tolikih užitaka i 
samodopadnosti, koje sam ja uživala tokom života. No 

ipak neizmjerno sam zahvalna Bogu, je nije dopustio moje 
vječno prokletstvo. Prije no što sam umrla, pokajala sam 
se, ispovjedila sam se, i iako sam sve to učinila iz straha 
pred mukama, koje su me mogle očekivati na drugome svi¬ 
jetu. Dakle, moja ispovijed nije bila valjana. U času agoni¬ 
je sjetila sam se gorke muke koju je Spasitelj pretrpio te 
sam se tada iskreno pokajala za grijehe, obećavši ako 
budem imala još vremena da ću za svoje grijehe zadovolji¬ 
ti pokorom." Životopisac nadodaje daje Svetica to viđen¬ 
je pripovijedala rođakinji od pokojnice; ona se je tako 
impresionirala, da se odrekla svjetske taštine, te se zatvo¬ 
rila u samostan i podvrgla teškim pokorama; tu je sveto 
živjela i sveto umrla. 

Drugi primjer je uzet iz života Maije Villani, a napisao ga 
je p. Maschi (knj. II, gl. 5). 

Dok je jednog dana službenica Božja molila za duše u 
Čistilištu, u duhu je bila prenesena na mjesto muka; 
između svih mučeničkih duša vidjela je jednu koja je trp¬ 
jela više nego sve druge; izgarala ju je vatra od vrha do 
dna, jednostavno ju je omotala; plamenovi su je neprestano 
izgarali. Službenica Božja je upita zašto toliko trpi i da li 
ima jedan čas odmora od tih muka, na što ova odgovori: 
"Već dugo vremena kako se nalazim ovdje, da strogošću 
zadovoljim za svoje grijehe taštine koje sam počinila u 
prošlom životu, živeći u luksuzu, no do sada nisam nika¬ 
da dobila nikakve olakšice, jer je Gospodin u svojoj 
Pravednosti dopustio, da me potpuno zaborave moji 
rođaci, moji sinovi i prijatelji, jer kada sam ja bila živa sva 
sam se predala taštini, svjetskoj slavi, slavljima i užicima. 

Vrlo rijetko sam mislila na Njega i na dužnosti koje sam 
imala po mom rangu; nisam se za drugo brinula nego kako 
ću povećati svoja bogatstva, te prestiž moje kuće." Rekavši 
to nestade. 

Drugi teški grijeh kojeg Bog strašno mrzi jest sablazan. 
Proklet onaj po kojem dolazi do sablazni, reče Sin Čov¬ 
ječji: ako te tvoje oko navodi na grijeh iščupaj ga iz tebe; 
bolje je ući u život vječni sa jednim okom ijednom nogom, 
nego imati oboje i ući u vječnu vatru. Ovdje dobro dođe 
ponoviti o onim prokletim slikama, koje se pod izlikom 
umjetnosti nalaze po kućama mnogih katolika, koje 
pomažu da se izgubi duša. Neki slikar vrlo vrijedan i vrlo 
krepostan, pošto se poveo za zlim primjerom, naslikao je 
neke nečedne slike, no obrativši se, posvetio se isključivo 
slikanju samo svetih slika; među zadnjim njegovim djeli¬ 
ma bila je jedna velika slika naslikana u karmelićanskom 
samostanu; pošto ju je završio smrtno je obolio, te zamoli 
za milost priora onog samostana; poklonio je samostanu 
sav novac za to skupo učinjeno djelo, no zamolio je da 
redovnici služe za pokoj njegove duše toliko misa već 
prema vrijednosti poklonjenog novca. Umro je i malo 
dana iza toga događaja u krilu Gospodnjem, neki redovnik 
ostavši na koru vidje ga svega uplakanog mučeći se u vatri. 
Začuđen zapita, da li je on zaista onaj dobar slikar što je 
umro prije kratkog vremena, i zašto ga vidi u tom tako jad¬ 
nom stanju. "Kada sam predao dušu Bogu - reče - našao 
sam se pred njegovim sudom okružen mnogim osobama; 
te su me duše optuživale jer ih je moja jedna nečedna slika 
navodila na zle misli, i nečiste želje, te sam stoga bio 

kažnjen na Čistilište; ono što me je najviše uplašilo, kad 
sam vidio druge osobe koje su izlazile iz pakla vičući, da 
sam ja bio uzrok njihovog pada u vječno prokletstvo, te su 
zahtijevale u ime pravde da i ja primim istu kaznu. No na 
Sreću dođoše s Neba mnogi sveci, koji su me branili, pred 
Božanskim Sucem govoreći da je to bilo djelo mog 
neiskustva iz moje mladosti, te da sam to popravio sa 
mnogim djelima koja su poticala na dobro mnoge duše. 
Tada sam bio tek spašen vječne muke, ali osuđen da trpim 
u toj vatri, dok ona nečedna slika ne izgori, te ne mogne 
više nikome nauditi. Zato Vas molim dobri oče da odete 
kod vlasnika te slike, te da mu kažete gdje se nalazim, jer 
sam popustio njegovim molbama; zamolite ga u moje ime 
da tu sliku baci istog časa u vatru. Ako odbije molbu, jao 
njemu! Kao dokaz, najavljujem mu, da će ubrzo izgubiti za 
kaznu za taj grijeh dva svoja sina, i ako odbije poslušati 
Božanski savjet, umrijet će prije vremena. 

Vlasnik slike, saznavši te stvari, odmah spali sliku; ipak 
u manje od mjesec dana vidje umrijeti oba svoja sina; tako 
se rastuži da ostatak svoga života provede u pokori, za 
zadovoljštinu za zlo koje je nanio naručivši i zadržavši 
skandaloznu sliku." (V. Rossignoli, meraviglie del 
Purgatorio, knj. IV, gl. 9). 

Drugi grijeh za koji Bog pridržava posebno tešku 
osudu jesu neumjesni razgovori. Ako neki čovjek ne 
uvrijedi riječju, taj je čovjek savršen rekao je apostol 
sv. Jakov, i to s razlogom, jer jezik je brdo zla. Da ne 

govorimo o psovkama, o nedoličnim odlukama, o ogo¬ 
varanjima, klevetama; tko od nas ima a da si ne predbacu- 

je tisuće i tisuće takovih lakih i beskorisnih riječi, za koje 
je Božanski Učitelj rekao da će tražiti račun na sudu? 

Primjer koji ovdje donosim, htio bih da navede na malo 
razmatranje one lakovjerne osobe, profesionalne zlon- 
amjernike, koji su prvi po časti na govornim svjetskim 
skupovima, te su uvijek spremni nasmijati druge na 
račun svog bližnjega. 

Opat Durando, prior jednog Benediktinskog samostana, 
zatim biskup Toloze, bio je čovjek rijetkog pijeteta, vrlo 
umrtvljen, pun revnosti u duhovnom rastu; no volio je pre¬ 
više šale, te nije znao baš skratiti jezik. Još kad je bio 
običan monah, njegov opat Hugo gaje puno puta opomen¬ 
uo, nagovijestivši mu da ako se ne popravi u toj pogrešci, 
da će mnogo trpjeti u Čistilištu; ali on nije pridavao previše 
važnosti tim riječima, te je nastavio tako, prvo kao opat, a 
zatim kao biskup prepričavajući pregršt šala i nepodopšti¬ 
na. No nakon smrti je vidio koliko je bio istinit nagovješ¬ 
taj opata Huge, jer kada se Durando ukazao jednom 
redovniku, svom prijatelju, zamolio gaje da se zauzme za 
njega jer je strašno trpio u Čistilištu, zato što je bio 
neumjeren govoreći o drugima. Sakupivši se tada svi 
monasi, odluče da će čitava zajednica kroz osam dana 
održavati strogu šutnju, za pokoj te duše. Nakon osam 
dana ukaže se ponovo duša pokojnika žaleći se, jer je jedan 
redovnik prekršio šutnju, nije bio oslobođen i ništa nije vri¬ 
jedilo za pokoj njegove duše. Zajednica ponovi istu poko¬ 
rničku vježbu, koju su svi strogo održali; nakon osam dana 
ukaže se Durando obučen u svojoj biskupskoj halji, sa smi¬ 
ješkom na ustima, najavljujući da je njegovo ispaštanje 

završeno. 

Što se tiče laži, već smo saznali iz objave sv. Marije 
Magdalene de' Pazzi, kako se kažnjava na posebno strav¬ 
ičan način, jer je Bogu vječnoj Istini odurna i svaka 
najmanja laž. U velikom broju ukazanja, vidimo te jadne 
duše, koje nam savjetuju, da se odreknemo sa svom 
pažnjom svake laži; tvrde da se svaka laž i te kako plaća 
gorkim mukama, iako to neki u ovome životu smatraju 
samo tricama i glupim pretjerivanjima. Na isti način stavl¬ 
jaju na srce svetim dušama, da se ne zavjetuju tako olako, 
a kada se zavjetuju da te zavjete vjerno izvrše, jer je tu 
Božja pravda nepopustljiva. O takovom primjeru želim tu 
iznijeti jedan primjer, nađen u životopisu Dionizija 
Kartuzijanca. 

Taj je redovnik bio prisutan kod jednog umirućeg nova¬ 
ka, koji se prije mnogo godina zavjetovao da će dva puta 
izmoliti čitavi Salterij, ali to nije nikada izvršio; našao se 
sav užasnut na času smrti, strahujući pred Pravdom 
Božjom. Tada Dionizij, da ga ohrabri i utješi, u tim zad¬ 
njim časovima obeća mu da će izvršiti taj zavjet umjesto 
njega, ako to dopusti Božja Pravda. Poslije novakove smrti 
dobar redovnik i sam zaboravi što je obećao, dok je onaj 
jadnik trpio u vatri čistilišnih muka. Jednog dana, po dop¬ 
uštenju Božjem, ukaza se Dioniziju, da ga podsjeti na 
obavezu koju je preuzeo na sebe; pokojnik se ukaže sav 
žalostan i bolan, te reče ove riječi: "Milost, milost!" Sav u 
čudu i žalostan zbog svoje zaboravnosti, dobar otac je htio 
rastumačiti toj duši uzrok zaboravnosti, ali pokojnik je 
samo viknuo: "Kada bi Vi trpjeli samo tisućiti dio mojih 

muka, ne bi prihvatili nikakvu ispriku, makar kako ona 
bila opravdana, i istog bi časa izvršili obavezu koju ste si 
preuzeli pred Bogom, da ćete učiniti za mene." Tako 
rekavši nestade. 

Htio bih da ljudi ovog lijepog svijeta, čiji je život pun 
mekoputnosti i senzualnosti, a nije ništa drugo nego 
jedan niz grijeha, da promisle bar jedan čas na pokoru 
koju će morati vršiti na drugome svijetu: ne gledajući 
na strašnu opasnost od prokletstva, kojem izlažu vlasti¬ 
tu dušu. Sigurno da svjetovni raskošan život priprema 
duši jako teško Čistilište. Službenica Božja Franciska iz 
Pamplona, poznata po svojim viđenjima Čistilišta, vidjela 
je tako jednom nekog poznatog svjetskog čovjeka, koji je 
bio jako dobar kršćanin; bio je osuđen da trpi u Čistilištu 
kroz 59 godina, jer je previše volio ugodnosti života; neki 
drugi 35 godina, iz istog razloga, neki treći, koji je još i 
kockanje volio 64 godine. Uzrok tako teških osuda, što u 
rastrošnom i svjetovnom životu nije moguće ne sagri¬ 
ješiti u malim pogreškama; pošto ti grijesi nisu okajani 
pokorama, nakupe se mnogi dugovi pred sudom 
Božjim, tako da ono što se je moglo lako otplatiti u 
životu sa pokojim mrtvljenjem i pokorom, mora se 
platiti godinama Čistilišnih muka. 

Skrupuloznost, sam po sebi, nije grijeh, ali preko nje se 
počine mnogi grijesi, jer ste previše vezani za svoju 
volju, i radi kćeri oholosti od koje i potiče skrupuloznost, 
i tu manjkavost Bog strogo osuđuje. Gore navedena s. 
Franciska iz Pamplona, vidjela je mnoge duše, koje su bile 
izvanredno skrupulozne, kako trpe u Čistilištu strašne 

muke sumnje, tame i čak strah za svoje vlastito spasenje. 

Mlakost se isto tako kažnjava velikom strogoćom u Čis- 
tilištu. Sveta Marija Magdalena de' Pazzi, dok je jednog 
dana molila pred Presvetim Sakramentom, vidjela je kako 
iz zemlje izlazi duša jedne redovnice, koja je imala samo 
tu pogrešku, da se tu i tamo nije pričestila u danima kada 
je to nalagala regula; za kaznu bila je prekrivena vatrenim 
plaštem, ispod kojeg se naziralo prekrasno bijelo odijelo: 
pokleknuvši pred tabernakulom s velikim poštovanjem i 
pobožnošću, ostade tamo moliti u adoraciji čitavi sat vre¬ 
mena. Magdalena je prepoznala tu dušu u muci, po objavi 
koju je primila; jer je bila mlaka u primanju Euharistije, 
bila je kažnjena da se svaki dan klanja pred Presvetom 
Hostijom, obučena u plamteći mantil, da bi zadovoljila za 
svoju hladnoću; bijela haljina koja ju je branila od te vatre, 
bila je nagrada za njezino očuvano djevičanstvo. Kroz 
neko vrijeme taje duša dolazila na svakodnevno klanjan¬ 
je, dok joj molitve Svetice i njezina zadovoljština ne pove¬ 
doše u Nebo. 

Mnogo strože je bio kažnjen neki klerik, ali radi mnogo 
težih propusta (vidi Michele Alix, Hortus pastorum, trakt. 
IV, gl. 2.). 

5 . O onima koji se ne obraćaju sve do smrtnog časa 

Našavši se na času smrti, a jer nije htio nikako priznati 
svoje stanje, zbog tako česte iluzije nekih klerika koji su 
običavali vidjeti druge kako umiru, ili stoga jer se bojao iz 
fatalnih predrasuda, ili onoga čega se boje mnogi bolcsni- 

ci, zadnjih Sakramenata, toliko je kasnio i odgađao tako da 
je umro bez posljednjih pomoći svete Crkve. Dok su ga 
odvodili na pokop, jadni svećenik otvori oči, te reče jasno 
ove riječi: "Za kaznu radi zakašnjenja da primim zadnje 
sakramente, a koje sam ja sam uzrokovao, osuđen sam 
kroz sto godina na muke u Čistilištu; da sam primio 
posljednju pomast, kako je to bila moja dužnost, izbje¬ 
gao bih smrti pomoću tog Sakramenta koji ima dar, da 
ozdravlja bolesne; tako bih imao vremena činiti poko¬ 
ru, dok sada trpim užasne muke." Rekavši to, zatvori oči 
ostavivši sve užasnute oko sebe. 

Što se tiče onih koji skoro čitavi život provode u smrtnom 
grijehu već po navici, te odgađaju svoje obraćenje na času 
smrti, kada se i uspiju spasiti od vječne smrti u Paklu, pod¬ 
nose takove muke da nam slijedeći primjer može dati samo 
neku blijedu ideju o tome. 

Barun Ivan Sturton, engleski plemić, iako katolik u dnu 
srca, da bi sačuvao svoje časti na dvoru, te da izbjegne 
kraljev bijes, prisustvovao je redovito liturgijskoj protes¬ 
tantskoj službi, te je na van izgledao, da vrši sve propise 
anglikanskog kulta. U svojoj kući je pak sakrivao jednog 
svećenika katolika, pod strašnim rizikom; mislio je da se 
može poslužiti njegovim ministerijem, da bi se opravdao 
pred Bogom, na času smrti. No umrije, po sudu Božjem, 
naglom smrću, te nije imao vremena pokajati se i obratiti, 
kako je to računao; no ipak, po milosrđu Božjem, za sve 
ono što je učinio za Katoličku Crkvu, u progonstvu u tom 
kraju, primio je milost savršenog pokajanja, te tako dakle, 
vječno spasenje; no morao je u Čistilištu platiti i te kako 

skupo svoju nehajnost. Prošle su mnoge godine iza nje¬ 
gove smrti; žena, udovica se preudala i imala dvije kćeri: 
jedna od njih bila je živi svjedok događaja koji slijedi. 

Jednog dana moja majka zamoli p. Corneilla Dl, čovjeka 
vrlo zaslužnog, koji je poslije umro mučeničkom smrću za 
vjeru, da služi sv. Misu za pokoj duše njezinog prvog muža 
Ivana Sturtona; ovaj prihvati, i dok je bio na oltaru između 
posvećenja i spomen pokojnika, ostade dugo vremena 
zadubljen u molitvu. Poslije sv. Mise održao je kratku 
propovijed u kojoj je ispričao daje pod molitvom za poko¬ 
jnike imao slijedeće viđenje. Pred njim se ukazala velika 
prostrana šuma sva u plamenu; u sredini se borio jadni 
barun molećivo vičući i plačući; optuživao se za grešan 
život koji je provodio u svijetu i na dvoru, te kada je 
detaljno ispovjedio sve svoje grijehe, jadnik je svršio sa 
Jobovim riječima: "Milost, milost, bar vi koji ste mi pri¬ 
jatelji, jer me udarila ruka Gospodnja!" To rekavši nes¬ 
tade. P. Corneille dok je to prepričavao plakao je gorkim 
suzama, dok je sva naša obitelj i rođaci, oko osamdeset 
osoba, plakalo; tada smo vidjeli na zidu gdje je bio pris¬ 
lonjen oltar svjetlo slično kao užareni ugljen. To je bilo 
ono što je prepričala Lady Arundell; to svatko može čitati 
u povijesti Engleske od Daniela. 

Dva grijeha koje se čini Bog kažnjava velikom strogošću 
na drugom svijetu, to su grijesi protiv pravde i ljubavi. 
Što se tiče prvoga izgleda da se Bog drži točno onih asioma 
koje su dali teolozi. Ne oprašta se grijeh ako nije vraćen 
dug. O trajanju Čistilišnih muka ili Čistilišta, govorit ću na 
drugom mjestu u teološkom vidu odnosa; no ako se držimo 

onoga što nam govore objave svetaca, ona prestaje već 
sada i to u pravom smislu riječi, i to na neodlučniji način. 
Citirat ću ovdje neke primjere: 

Umro neki bogataš a da nije stavio u red svoju ostavštinu; 
ukaza se nakon nekog vremena p. Agostinu d'Espinosa Dl, 
koji je čitavi svoj svetački život posveti za spas duša iz 
Čistilišta. "Poznate me?" upita ga pokojnik. "Svakako - 
odgovori otac - i dobro se sjećam da sam Vam dao sakra- 
menat pokore, par dana prije no što ste Vi prešli u drugi 
život." - "Da, tako je bilo - doda ovaj- no došao sam po 
posebnoj milosti Božjoj, da Vas ponovo vidim, te da Vas 
zamolim, da molite milosrđe Božje da mi se smiluje po 
Vašim molitvama; molim Vas da izvršite neka djela da mi 
se skrate muke u Čistilištu. Prvo Vas molim da pođete sa 
mnom na kratki put." Na tu molbu otac odgovori da ga ne 
može slijediti bez dozvole poglavara; no ovaj ga je tako 
dugo držao u ćeliji dok nije išao moliti poglavara. Pater 
ode reći Patru rektoru o ukazanju, koji se ispočetka pokaza 
nesklonim, da dade takovu dozvolu; no nakon nove molbe 
dade dozvolu, iako sa nekim strahom. Pozove zatim sve 
patre iz kolegija te im naredi da se mole da uspije ta čudna 
zadaća. Kad se p. Agostino vratio u svoju ćeliju, našao je 
tamo pokojnika kako ga čeka, koji ga uze za ruku bez 
ijedne riječi, te ga povede do jednog mosta nedaleko od 
grada. Tu zamoli patra da ga pričeka dok, vidi što je sve 
potrebno, te da će se ubrzo vratiti. Brzo se vratio sa 
velikom torbom punom novaca; jedan dio novca izvadi te 
reče: "Oče preklopite preklop Vašeg mantila i primite ovu 
kovanicu; drugo ću nositi ja sve do Vaše ćelije, tamo ću 

Vam je dati." Kad su stigli, pokojnik mu dadne ostatak 
novca pruživši mu napisani papir, te mu reče: "Iz ovoga 
spisa ćete vidjeti koliko i komu ja dugujem i tko meni mora 
vratiti novac. Vidjet ćete da su neka djela za pokoj moje 
duše; ostalo ostavljam Vašoj razboritosti da slobodno podi¬ 
jelite iz ljubavi; naravno da ćete Vi znati bolje to raspodi¬ 
jeliti nego što bih ja to mogao poželjeti." Kako to reče nes¬ 
tade, a dobar Otac ode pred noge svoga poglavara, koji je 
još uvijek molio, te mu ispripovjedi što se dogodilo. Dakle, 
s dozvolom istog, potraži pomno dužnike kojima na njiho¬ 
vo veliko čuđenje vrati sav dug; oni primiše taj novac kao 
poslan s Neba; ostatak potroši za služenje sv. Misa, za 
milostinju siromasima, te za molitve redovničkih zajedni¬ 
ca za pokoj te duše. Tek što je prošlo osam dana, evo pono¬ 
vo se ukaza duša pokojnika p. Agostinu, dok je on žarko 
molio; znakom punim ljubavi poštovanja zahvali se patru, 
Stoje tako spremno vratio sve dugove; posebno mu se zah¬ 
valio za žrtve koje je prikazao milosrđu Božjem za njega, 
po kojim je ubrzo mogao izaći iz Čistilišta; rekavši kako 
sada uzlazi u Nebo. 

Drugi primjer je uzet iz životopisa s. Margerite 
Kortonske. (Bolland. 22 veljače). Ta poznata penitentkin- 
ja, isticala se posebno radi svoje ljubavi prema pokojnici¬ 
ma, te su joj se stoga mnogi ukazivali, da bi zamolili za 
pomoć i molitve. Između ostalih jednom joj se ukažu dva 
trgovca; njih su ubili razbojnici na putu; kako su umrli 
naglo nisu imali vremena niti izreći djelo pokajanja za 
svoje grijehe: po Božjem milosrđu imali su ipak toliko vre¬ 
mena da se savršeno pokaju, te su se tako spasili. No kako 

su tokom života u svom poslu počinili mnoge nepravde 
trpjeli su strašne muke; stoga su molili Službenicu Božju 
da dojavi njihovim rođacima, da vrate što prije kome su 
morali sav novac, koji su oni postigli prijevarom, jer se bez 
tog čina neće moći osloboditi tih strašnih muka. 

Kada povratak nije moguće ostvariti, sam Bog pronalazi 
putove u svojoj pravednosti. Jednog dana dok se bi. M. 
Margerita Alacoque molila za neke pokojnike, koji su bili 
vrlo poznati za života, primila je objavu da je jedan od njih 
osuđen da ostane dugo godina u Čistilištu. I još više, da sve 
sv. Mise i molitve koje su se prikazivale za njega, Bog je 
odredio da se dodijele onim obiteljima koje je ta osoba 
uništila i oštetila, radi pomanjkanja ljubavi i praved¬ 
nosti; kako ti jadnici nisu imali sredstva da namjene sv. 
Mise i molitve. Gospodin im je dao to na taj način. (Živo¬ 
topis Blaženice, Pismo od M. Greyfie njezine poglavarice). 

Što se tiče pogrešaka u ljubavi, tu je Bog posebno strog, 
a napose kada u tome griješe posvećene duše; uzrok je vrlo 
jasan. Bog je ljubav, kako kaže sv. Ivan, stoga nema stvari 
koja ga toliko vrijeđa kao neprijateljstva, neopraštanja, 
iznašanja tuđih pogrešaka, krivi sudovi i svi ostali grijesi 
protiv ljubavi, koji se tako često mogu naći kod pobožnih 
osoba i savršena ponašanja. U životopisu bi. Margerite se 
čita, da su dvije redovnice, koje je ona molila poslije nji¬ 
hove smrti, ukazale kako leže u zatvoru; jedna od njih je 
trpjela mnogo, mnogo više od one druge. Ova je trpjela 
mnogo više, baš radi grijeha protiv sestrinske ljubavi, i radi 
pomanjkanja onoga zajedništva koje mora kraljevati u 
samostanskim zajednicama; kako je ona radila protivno toj 

kreposti, zaslužila je, između ostalih muka, da ne može 
primiti molitve koje je zajednica namjenjivala i prikazivala 
za nju Bogu za pokoj njezine duše; dobila je samo tu milost 
u svojim bolima, daje mogla primiti molitve od tri, četiri 
sestre iste zajednice, koje je ona za života najmanje cijeni¬ 
la i voljela. (Životopis Blaženice, Pismod od M. Greyfie). 

Evo kako se, prema najautentičnijim objavama praved¬ 
nost Božja primjenjuje, za različite grijehe razne kazne; 
poslije ovog tako turobnog hodočašća koje smo prošli, 
pogledajmo koje bi nas mjesto i kazna čekali, prema 
pravednosti Božjoj, a koje smo mi zaslužili našim gri¬ 
jesima; nastojmo ih izbjegavati i popraviti se, da sman¬ 
jimo muke na drugome svijetu. 

